Ripens Generalforsamling 13/2 2016

Der bydes velkommen af næstformanden. Tilstede er 19. 17 er stemmeberettigede.

Dagsorden:

1. Valg af dirigent
   1. Niels Quad fra Bifrost vælges som dirigent.
2. Valg af referent
   1. Benjamin Jacobsen vælges som referent.
3. Årsberetning ved bestyrelsen

**Bestyrelsens beretning:**

**Opstart 2015:**  
Der er så småt ved at komme røre i den ripensiske andedam. Hytten tømmes helt, og der ligges nyt gulv. Ambitioner om at blive helt færdige inden Falthea og sæson-start i marts ender med ikke at kunne lade sig gøre, men tiden med den fine container gav en smule mere plads, og en hyggelig hule til Gm’erne, for en stund. Generalforsamling i februar, nye medlemmer i bestyrelsen og nye arrangementer som tikker ind på mailen. Vi er spændte på hvad året bringer.  
  
**Falthea:**  
En kampagne som efterhånden var blevet vellidt, og godt besøgt. Udviklingen i scenariegruppen er hård, især ved de siddende arrangører som gør alt hvad de kan for at holde humøret oppe og kreativiteten i gang. Der er stadig liv i Meronsstad ind i foråret, men mister pusten da sommerscenariet aflyses kort før afholdelse. Det der skal til for at aktivere en glad arrangør-gruppe er stille og roligt smuldret, og det indses at kampagnen kommer til at stoppe. Der har i den sidste del af processen været en del uenighed, imellem alle parter om hvordan det skulle ske. Kampagnen endte med at slutte første lørdag i september 2015. Det var ikke den vej der var tænkt for Falthea, men vi er rigtig glade for de år kampagnen var med til at skubbe Ripen op igen, og vi er meget taknemmelige for det store, og desværre ofte utaknemmelige arbejde, alle arrangører og frivillige har lagt i den. Tusind tak, der er mange gode war-stories og minder at bringe op i fremtiden.   
  
**Junior:**  
Der skiftes i årets løb ud blandt rækkerne af arrangører, og tanker om en ny kampagne til 2016 er i deres spæde idé-fase.   
Der prøves nye metoder af blandt de unge spillere, nye opdelinger i skoven og ideerne tages godt imod. Efterhånden som året går, besluttes det så at kampagnen vil slutte i November med et brag, så man derefter kan ligge an til den nye kampagne ”Rosenlunden” i 2016. Der afholdes også en junior-weekend med scenarie og efterfølgende workshop. De unge mennesker (og deres forældre) virker glade og tilfredse, det er dejligt at se og opleve.  
  
**Ripen-games:**  
Der skabes i 2015 en afdeling i Ripen som har omdrejningspunkt i bræt – og bordrollespil. Den har til huse i Ribe, og der er fast en aften i ugen hvor man mødes og spiller sammen. Det er blevet godt taget imod, og er en interessant tilføjelse til Ripen som forening.

**Ribe Anno 1212**  
Et nyt special-scenarie iscenesat i en fortolkning af Ribe i 1212. Der er ikke på sparet på plots, props, rigtig god mad og ægte afbrænding af en 1. klasses heks. Desværre rammes Tange Plantage lige netop den weekend af forårets største storm, med dertilhørende silende regn. Det var meget ærgerligt, og lagde da også en dæmper på noget af stemningen. Scenariet alt i alt rummede noget meget flot rollespil, og en masse flotte scener, døde, rådne grævlinger og andet godt. Der var rigtig dårlig tilslutning til oprydningen (som var i strålende sol), en ting vi har tænkt os at være meget opmærksomme på i 2016’s arrangementer.   
  
**Esbjerg Event:**  
Ripen deltager akut til børnedagen i Esbjerg, da arrangørernes 1. aftale gik i vasken. Vi træder til og deler flyers ud og tager billeder med børnene. Temaet er fantasy, og der stiller en god håndfuld frivillige. Det var en hyggelig dag, aldersgruppen var måske en anelse for ung, men vi fik Ripen frem i forældrenes øjne, til når børnene bliver store nok. Tak for hjælpen til dem som støttede op.

**Requiem:**  
Efter 1212 får vi den dejlige nyhed, at Requiem-gruppen atter har fået blod på tanden til at lave et scenarie. Det er vi ganske tilfredse med, og de får stablet det på benene. Scenariet får desværre ikke fyldt alle rollers pladser, men afholdes alligevel. Og heldigvis for det, da det bliver til meget underholdende rollespil, grænseoverskridende koncepter og en dramatisk afslutning.   
  
**Hobbit-Horror:**  
Vi var så heldige at få lov at arrangere Hobbit-Horror i Ripen i 2015, som vi gjorde det i 2007. Frydenlunden skulle atter fyldes med de finurlige familier, og således blev den. Flotte omgivelser ved Terp spejdercenter, masser af mad, flotte kostumer, sang musik og dejligt rollespil. Der var et godt samarbejde med de gamle arrangører og de var også godt tilfredse med at arrangere i Ripen igen.   
  
**Firefly V:**  
Årets største scenarie rent deltager-mæssigt. En ny genre/tema i Ripen, vi er overraskede over at vi skal afholde det, men tager imod med åbne sind. Det viser sig at være en kæmpe mundfuld. Arrangørerne melder klart ud at de er nye og vil gøre deres bedste. Dette scenarie sætter nye rekorder for hvad der er tilladeligt at kritisere og/eller brokke sig over som spiller. Hvad der er af positiv energi og god feedback samt spiller-oplevelser af godartet karakter (mange af disse også af andre spillere end Ripen-spillere), drukner i den mindre korsfæstelse af arrangørerne. Der er mange ting som fungerer, og mange ting som ikke fungerer. Det er et meget stort setup, og foreningen er ude i at gå meget på kompromis med foreningens principper. Dernæst at skulle stå model til en sådan en behandling af foreningens arrangører er ikke optimal eller rimelig. Det stod meget klart ved scenariets afslutning og ved mødet bagefter at Ripen IKKE ville ligge navn, rygte eller arrangører til de to næste scenarier som vi ellers havde fået ”kontrakt” på.   
  
**Frivilligfest/møde:**  
Sidst på efteråret afholder bestyrelsen et møde hvor alle arrangører 2015 er inviterede. Der tales frem og tilbage omkring året, dets gode oplevelser og dårlige, samt eventuelle løsninger på problemstillinger. Der er en god stemning, og der deles erfaringer og meninger.   
  
**Hytten:**  
Der er som sagt blevet lagt nyt gulv, og ryddet op ad flere omgange. Den sidste omgang oprydning, kombinerede vi med en lille ”bytte-dag” hvor spillere også kunne komme og sælge/bytte deres ting. Det var en produktiv dag oprytningsmæssigt, men med en for lille tilslutning, højst sandsynligt grundet det sene tidspunkt på året. Tanken er at gøre det i 2016 igen, men tidligere på året.

**AARK:**  
I 2015 valgte Åbenrå rollespil at lukke og slukke, og derfor give deres forenings ting, og midler til os. Det var rigtigt dejligt, og vi er glade for tingene som bliver flittigt brugt.  
  
**Bifrost:**  
Vi har som i år haft et rigtig godt samarbejde med Bifrost, som har støttet flere af vores arrangementer samt Ripen-Games.

**Konklusion:**  
2015 har været en blandet oplevelse, med op og nedture. Der er blevet lavet en masse gode praktiske ting i hytten, og afholdt en del arrangementer. Med gode og knap så gode udfald.   
  
Det har været tydeligt i år for os, at der desværre er en stigende tendens iblandt os i vores rollespils-miljø, til at forvente og kræve rigtig meget. Det giver grobund til mange rygter, unødvendig sladder og meget dårlig stemning. Det er en skidt udvikling, som vi håber vender meget snart.  
  
Men selvfølgelig har det også været et godt år, økonomien blomstrer, endnu et år med stigende medlemstal, og nye samarbejder. Vi kan se frem til et 2016 hvor vi har mere råd til at købe nyt til foreningen, og have mere luft i budgettet. Nye kampagner og arrangementer, og tilbud til vores medlemmer.  
  
Endnu en gang vil vi fra Bestyrelsens side gerne sige tak for et vildt spændende år, til alle som er med til at gøre Ripen til den forening den er. Spillere i alle aldre, arrangører, frivillige plus det løse. Så længe I beriger foreningen med jeres støtte kan den kun gå fremad.

* 1. Der var ingen kommentarer til beretningen.

1. Regnskabsgennemgang ved kasserer, samt godkendelse af årsregnskabet
   1. Regnskabet gennemgås af Malene, og der gøres opmærksom på at alle medlemmer har ret til at få en gennemgang af hele det mere detaljerede regnskab, ved Kasseren.
      1. Kasseren knytter en kommentar til Requiem 3’s underskud: Scenariet blev afholdt, da man ikke ville aflyse scenariet pga. det aflyste sommerscenarie, og da tidligere Requiem scenarier har givet et tilsvarende overskud.
      2. Spørgsmål til overskuddet fra byttedag: Overskuddet ved byttedagen er ikke i regnskabet da kontanter endnu ikke er kommet i banken.
      3. Der knyttes en kommentar om at der bør bruges flere penge på PR, for at lokke flere medlemmer til.
         1. PR-gruppen opfordrer til at diverse arrangør-grupper bliver bedre til at sende oplæg til PR i god tid, så skal gruppen nok sørge for at få det lavet.
      4. Der tales om at kasseren fremadrettet skal have mere hjælp til at løfte den voksende byrde, med at håndtere foreningens finanser.
   2. Regnskabet godkendes med 17 stemmer for, 0 blanke og 0 stemmer imod
2. Fastsættelse af medlemskontingent
   1. Bestyrelsen foreslår at kontingentet fastholdes på 300 kr.
   2. Der er ingen andre forslag.
   3. Det vedtages at kontingentet fastholdes med 17 stemmer for, 0 blanke og 0 stemmer imod.
3. Foreningens mål og visioner fastlægges (i henhold til §5 stk. 10)
   * 1. Bestyrelsen fremlægger de kommende arrangementer og mål og visioner.

VISIONER og MÅL 2016:

* (byde velkommen til Ramvalt og Rosenlunden)
* Gennemgå og opdatere kontrakten med Lindet Skovdistrikt (er gjort)
* Erkende fejl og lave ny aftale med Bunkern
* Gå mere i dybden med PR til scenarier of arrangementer
* Fantasyfestivallen 2016, deltage og arrangere i samarbejde med andre foreninger i Esbjerg.
* Blive bedre til at ligge møde-referater op (da vi ofte holder møde)
* Blive bedre til at uddelegere (mangler fx arrangører til F.F, Røde Kors arrangement, og kulturnat)
* Blive bedre til at sige nej (til arrangementer osv.)
* Sende repræsentanter af sted til eksterne møder
* Skabe fokus på en bedre tone i miljøet/i vores forening

Arrangementer 2016:

* Generalforsamling
* Ramvalt
* Junior ”Rosenlunden” og junior-weekend
* ”Cosa Nostra”
* Røde kors arrangement
* Fantasyfestival
* Kulturnat
* Ripen-games
  + 1. Der tales om kommunikation, særligt på Facebook, og der vil blive udviklet klare retningslinjer for hvad der er acceptabelt, i samarbejde mellem bestyrelse og arrangør-grupper.
    2. Der arbejdes på en drejebog til at arrangere scenarier.

1. Indkomne forsalg behandles
   1. Der er ikke indkommet nogen forslag.
2. Valg af bestyrelse samt suppleanter (i henhold til §6 stk 1 og 2)
   1. Valg af formand.
      1. Louise genopstiller. Ingen andre ønsker at opstille.
      2. Der stemmes ja eller nej til Louise som formand
         1. Ja: 16 Blankt: 0 Nej: 1
         2. Louise genvælges som formand.
   2. Valg af menige medlem.
      1. Steffen Debel og Alexander Moesgaard genopstiller, og Nikolai Storgaard Oksen, Nicolai Mulberg stiller op.
      2. Der stemmes om to menige medlemmer af bestyrelsen.
         1. Steffen Debel: 12 stemmer, Alexander Moesgaard: 8 stemmer, Nikolai Storgaard Oksen: 8 stemmer, Nicolai Mulberg 4 stemmer, Blank: 2.
      3. Der foretages omvalg mellem Alexander Moesgaard og Nikolai Storgaard Oksen.
         1. Alexander Moesgaard: 8 stemmer, Nikolai Storgaard Oksen: 7 stemmer, Blank: 2
      4. Steffen og Alexander vælges som Menige medlemmer.
   3. Valg af suppleant
      1. Ann Kirstine genopstiller, Nikolai Storgaard Oksen og Nicolai Mulberg stiller op.
      2. AK: 5 stemmer, Nikolai Oksen: 7 stemmer, Nicolai Mulberg: 5 stemmer, Blankt: 0
      3. Nicolai Oksen vælges som suppleant.
3. Valg af revisor
   1. Bestyrelsen foreslår at Lars Hansen fortsætter som revisor.
      1. Der stemmes Ja eller nej til Lars Hansen som revisor.
         1. Ja: 17, Nej: 0 og Blankt: 0
4. Eventuelt
   1. Der er blevet doneret en kæmpe bunke tøj fra den jyske opera (vi har bukser nu!)
   2. Der kommer medlemskort i år. Yay!
   3. Merchandise: Bestyrelsen opsætter en spreadshirt-konto, med diverse ting som medlemmer kan købe.
   4. Opfordring til at søge flere tilskud fra diverse puljer.
      1. Der foreslås at det arbejdes på en vejledning/vejleder til at søge puljer.
      2. Bestyrelsen opfordrer til at man involverer kasseren når man søger fonde.
   5. Der snakkes om hvordan man kan aflaste Kasseren med den voksende arbejds- og ansvars-byrde.
      1. Det foreslås at man eventuelt kunne finde en form for belønning eller vederlag.
         1. Der gøres opmærksom på at Ripen er en frivillig forening og at vi alle arbejder frivilligt og ulønnet.
      2. Det foreslås at der kan findes en hjælpe-kassér der kan hjælpe med det praktiske.
      3. Kasseren giver udtryk for at det kunne hjælpe hvis arrangører kommunikerer og planlægger deres udgifter bedre i samarbejde med kasseren.
      4. Der gives udtryk for at bestyrelsen selv finder ud af hvordan man bedst kan aflaste kasseren.
   6. Jimmy-sagen: Der begyndt at blive betalt nogle penge tilbage.
   7. Regler for udlæg og tilbagebetaling. Bestyrelsen vil gerne have et sæt regler der skal overholdes, da der har været problemer med at holde styr på hvem der skal have refunderet transport etc.
      1. Der gøres opmærksom på at der allerede nu er en regel om at kvitteringer skal indleveres senest 6 måneder efter arrangementer.
      2. Det foreslås at arrangører laver en liste over indkøb, mens de køber ind, så der er bedre styr på hvad der bliver brugt. Der opfordres også til generelt bedre kommunikation med kasseren.
   8. Reklamer på Facebook. Bestyrelsen lægger ud til forsamlingen om det er noget foreningen er interesserede i.
      1. Der spørges ind til hvad det koster, men der er generelt stemning for hvis det ikke er for dyrt.
      2. Der gøres opmærksom på at vi allerede reklamerer på Esbjerg Live.
   9. Aflysning af arrangementer. Bestyrelsen arbejder på retningslinjer.
   10. Årets medlem er både Stefan Carlsen og Jonas Thiim.